**JP„TRŽNICA“ D.O.O. ZENICA**

 **Ul. Maršala Tita br.48,**

Na osnovu člana 20a. Zakona o radu („Službene novine Federacije BiH“, broj: 26/16, 89/18), člana 11. stav (6) Zakona o javnim preduzećima ("Službene novine Federacije BiH", broj: 8/05, 81/08, 22/09 i 109/12), člana 4. Uredbe o postupku prijema u radni odnos u javnom sektoru u Zeničko - dobojskom kantonu („Službene novine Ze-do kantona“, broj: 8/19),člana 36. Statuta Javnog preduzeća “Tržnica” d.o.o Zenica i Odluke Uprave JP "Tržnica" d.o.o. Zenica o potrebi zasnivanja radnog odnosa na neodređeno vrijeme, uz probni rad (broj: 1208/20 od 06.05.2020.godine), JP „Tržnica“ d.o.o. Zenica objavljuje:

**JAVNI OGLAS**

**za prijem radnika u radni odnos na neodređeno vrijeme**

**(uz probni rad)**

U radni odnos na neodređeno vrijeme uz probni rad u trajanju od šest mjeseci, prima se radnik/ca na radno mjesto:

1. **"Ekonomista" u Odjeljenju za ekonomske, finansijske i**

**knjigovodstvene poslove- 1 (jedan) izvršilac.**

**Opis poslova:**

Učestvuje u izradi izvještaja o poslovanju preduzeća; prati, kontroliše i vrši raspodjelu troškova za koje se terete korisnici usluga preduzeća; analitički prikuplja, obrađuje i kreira statističke izvještaje na bazi ekonomskih podataka o poslovanju preduzeća; vrši evidentiranje poslovnih kapaciteta preduzeća, prati iskorištenost istih te predlaže mjere za unapređenje, proširenje te bolju iskorištenost kapaciteta; prati stanje dugovanja zakupaca i preduzima mjere opomene istih; evidentira i izvještava o toku realizacije aktivnosti na realizaciji prodajnih mjesta; prati novčani tok preduzeća i analizira troškove; učestvuje u pripremi i izradi stručnih studija, izvještaja i akata potrebnih za planiranje i implementaciju poslovnih aktivnosti; kreira plan i implementira marketinške aktivnosti preduzeća; učestvuje u aktivnostima izdavanja poslovnih kapaciteta preduzeća; učestvuje u aktivnostima nabavke; obavlja druge srodne poslove u Odjeljenju za ekonomske, finansijske i knjigovodstvene poslove.

Osnovna plaća za ovo radno mjesto iznosi: 1.071,84 KM.

**Uslovi:**

Pored općih uslova propisanih Zakonom (da je kandidat stariji od 18 godina, da je državljanin BiH, i da ima zdravstvenu sposobnost za obavljanje poslova radnog mjesta, kandidati koji se prijavljuju na Javni Oglas treba da ispunjavaju i posebne uslove:

* potrebna stručna sprema VSS ekonomskog smjera (zvanje stečeno prije usvajanja Okvirnog zakona o visokom obrazovanju u BiH ili koja je stečena prema pomenutom Zakonu a vrednovana sa najmanje 180 ECTS bodova ),
* najmanje 1 godina radnog iskustva u struci.

**Sadržaj prijave:**

Uz potpisanu prijavu na Javni oglas kandidati su dužni dostaviti sljedeću dokumentaciju (original ili ovjerene fotokopije):

* kraću biografiju odnosno CV,
* diplomu o završenom školovanju tj. stručnoj spremi,
* potvrdu/uvjerenje o radnom iskustvu, uz obavezno navedena radna mjesta na kojima je radio sa periodima trajanja rada u struci,
* uvjerenje o državljanstvu BiH (ne starije od 6 mjeseci), i
* CIPS - potvrda o prebivalištu (ne stariji od 3 mjeseca).

Kandidati uz prijavu i potrebnu dokumentaciju mogu dostaviti i druga dokumenta koja mogu uticati na izbor kandidata, kao što su npr.:uvjerenja nadležnih službi o pripadnosti kategoriji boračke populacije (u skladu sa Zakonom o pravima demobiliziranih branilaca i članova njihovih porodica („Službene novine Federacije BiH“ broj: 54/19) i Zakona o dopunskim pravima boraca i članova njihovih porodica (“Službene novine ZDK“, broj:1/14)za prioritet u zapošljavanju u odnosu na druge kandidate pod jednakim uslovima), kućna lista kandidata koji žive u porodici bez prihoda i drugo.

Svi kandidati čije prijave budu uredne, potpune i blagovremene bit će pozvani pismenim putem najkasnije 5 dana prije dana održavanja na pismeni i usmeni stručni ispit na kojem će Komisija za izbor kandidata ocjenjivati i provjeravati znanje (tačnost odgovora na postavljena pitanja na pismenom i usmenom stručnom testiranju) iz više oblasti koje su vezane za problematiku radnog mjesta za koje je raspisan ovaj Javni oglas kao što su: oblasti računovodstva, fiskalizacije, platni promet, porezi i doprinosi, te opće znanje.

**Napomena:**

Ljekarsko uvjerenje o općoj zdravstvenoj sposobnosti izabrani kandidat je obavezan dostaviti 15 dana od dana prijema obavijesti o njegovom izboru.

Traženi dokumenti se neće vraćati.

Oglas ostaje otvoren 8 (osam) dana od dana posljednje objave.

Nepotpune, neuredne i neblagovremene prijave neće se uzeti u razmatranje.Oglas će biti objavljen u dnevnom listu "Oslobođenje", te dostavljen nadležnoj JU Službi za zapošljavanje za potrebe objave na njihovoj web stranici, kao i na web stranici Grada Zenica i web stranici preduzeća.

Telefon kontakt osobe zadužene za davanje dodatnih obavještenja je

032/401-573 ili 032/460-322, kontakt osoba Hajrija Čolaković.

**Prijave sa potrebnom dokumentacijom dostaviti u zatvorenoj koverti lično ili preporučenom poštom na adresu**

**Javno preduzeće "TRŽNICA" d.o.o. Zenica**

**Ul. Maršala Tita broj 48 (sprat zgrade Gradske tržnice)**

**72000 Zenica**

**sa naznakom "NE OTVARAJ - PRIJAVA NA JAVNI OGLAS“**

 **JP „Tržnica“ d.o.o. Zenica**